Sunnmørsbadet

Sunnmørsbadet er et badeanlegg i Fosnavåg på Sunnmøre, åpnet i mars 2015. Anlegget er på 6400 kvadratmeter fordelt på totalt fem basseng. Badeanlegget hadde 100.000 besøkende i 2017.

Sunnmørsbadet har utgangspunkt i Herøy Fritidsbad som åpnet i 2004. Behov for renovering av det gamle badeanlegget la grunnlag for planene om å utvide badeanlegget til å bli ett regionalt anlegg. Totalkostnaden endte på 243 millioner kroner og en budsjettsprekk på 63 millioner kroner. Til tross for dette kunne Sunnmørsbadet melde om overskudd allerede i første driftsår. I 2018 ble Sunnmørsbadet også nominert til Årets gasellebedrift-pris.

Herøy kommune, Herøy Sanitetsforening, Herøy Revmatikerforening, Olympic Shipping og Havila AS er eiere av Sunnmørsbadet og driften foregår uten offentlig støtte.

Referanser

Eksterne lenker 
 

Svømmehaller i Norge
Sport i Herøy (Møre og Romsdal)
Byggverk i Herøy (Møre og Romsdal)
Idrettsanlegg i Møre og Romsdal